
	                     Р Е П У Б Л И К А   Б Ъ Л Г А Р И Я
   К О М И С И Я   З А   П Р О Т И В О Д Е Й С Т В И Е  Н А
К О Р У П Ц И Я Т А   И   З А   О Т Н Е М А Н Е   Н А   Н Е З А К О Н Н О    П Р И Д О Б И Т О Т О   И М У Щ Е С Т В О
     София 1000, пл. "Света Неделя" №6,  тел: (+359 2)  9401 444 , факс: (+359 2) 9401 595




Р Е Ш Е Н И Е  
№  РС-9-23-042

Днес, 17.05.2023 година, в град София, Комисията за противодействие на корупцията и за отнемане на незаконно придобитото имущество, в състав:

Заместник-председател: Антон Славчев
Член: Антоанета Цонкова
Член: Силвия Къдрева
	
У С Т А Н О В И:

Производството е по реда на чл. 71, ал. 1, пр. 1 от Закона за противодействие на корупцията и за отнемане на незаконно придобитото имущество (ЗПКОНПИ) и е образувано въз основа на Решение на Комисията за противодействие на корупцията и отнемане на незаконно придобитото имущество (КПКОНПИ) № КИ-9 от 18.01.2023 г. по сигнал с рег. № ЦУ01/С-9/09.01.2023 г. по описа на КПКОНПИ.
Производството е образувано против Пламен Йорданов – заместник-министър на ***** в периода от 14.05.2021 г. до 13.12.2021 г.
В сигнала се съдържат твърдения, че като заместник-министър на ******, на основание Заповед за заместване № ОХ-1025/12.11.2021 г. на министъра на ******, Пламен Йорданов е утвърдил протокол с рег.№ РД-36-56/17.11.2021 г. от проведен конкурс за избор и назначаване на представители на държавата в Съвета на директорите на „***********“ ЕАД. В изпълнение на резолюция на Йорданов по писмо с рег.№ 23-01-36/12.11.2021 г. е сключен договор № УД-12-75/19.11.2021 г. за борсово представителство между Министерство на ****** и „************“ ЕАД. На основание Заповед за заместване № ОХ-1067/25.11.2021 г. Йорданов е подписал командировъчна заповед № КМ-1321/26.11.2021 г., изменена със Заповед № КМ-1345/26.11.2021 г., с която изпълнителният директор на „************“ ЕАД е командирован до гр. К., А. Р.Е.. След освобождаването му от длъжност Йорданов е започнал работа в „************“ ЕАД. 
Към сигнала са приложени копия на следните доказателства: Заповед № КВ-290/14.05.2021 г. на министър-председателя на Република България; утвърден Протокол с № РД-36-56/17.11.2021 г. по описа на Министерство на ****** /М**/ от проведен конкурс за избор и назначаване на представители на държавата в Съвета на директорите на „************“ ЕАД; писмо с рег. № 21-44-20/22.10.2021 г. по описа на М** до Изпълнителния директор на „************“ ЕАД; Заповед с № ОХ-1025/12.11.2021 г. по описа на М** за заместване на министъра на ************; писмо с рег. № 23-01-36/12.11.2021 г. по описа на М** до министъра на ***** от Изпълнителния директор на „************“ ЕАД; Докладна записка с рег. № 21-46-190/19.11.2021 г. по описа на МО от заместник-министъра на **** до министъра на *****; Заповед с № ОХ-1067/25.11.2021 г. по описа на М*** за заместване на министъра на ****; Заповед № КМ-1321/26.11.2021 г. по описа на М** за командировка и Заповед на министъра на ***** с № КМ-1345/26.11.2021 г. за допълнение на заповед № КМ-1321/26.11.2021 г.
Във връзка с твърденията в сигнала, Комисията е изискала и получила с писмо вх. № ЦУ01-604#1/03.02.2023 г. на КПКОНПИ от изпълнителния директор на „************“ ЕАД, както следва: Договор за предоставяне на консултантски услуги рег. № Д-27/15.03.2022 г.; Споразумение от 21.04.2022 г. за прекратяване на Договор № 27/15.03.2022 г.; Трудов договор № ЧР-04-1260 от 05.08.2022 г. и акт за встъпване в длъжност; длъжностна характеристика за длъжността началник на отдел „************“ в „************“ ЕАД.
С писмо вх. № ЦУ01-604#3/07.03.2023 г. на КПКОНПИ от министъра на ****** са представени заверени копия на следните доказателства: Заповед № КВ-290/14.05.2021 г. и Заповед № КВ-746/15.12.2021 г. на министър-председателя на РБ; Заповед № РД-27-65/17.05.2021 г. и Заповед № РД-27-168/16.12.2021 г. на министъра на ******; Заповед № ОХ-407/18.05.2021 г. и Заповед № ОХ-479/03.06.2021 г. на министъра на ******; Утвърден Протокол с № РД-36-56/17.11.2021 г. по описа на Министерство на **** /М***/ от проведен конкурс за избор и назначаване на представители на държавата в Съвета на директорите на „************“ ЕАД; .Писмо с рег. № 21-44-20/22.10.2021 г. по описа на М*** до Изпълнителния директор на „************“ ЕАД; Заповед с № ОХ-1025/12.11.2021 г. по описа на М*** за заместване на министъра на *****; писмо с рег. № 23-01-36/12.11.2021 г. по описа на М*** до министъра на ******* от Изпълнителния директор на „************“ ЕАД, с поставени резолюции върху същото; докладна записка с рег. № 21-46-190/19.11.2021 г. по описа на М** от заместник-министър на *****до министъра на ******; Заповед с № ОХ-1067/25.11.2021 г. по описа на М*** за заместване на министъра на ******; Заповед № КМ-1321/26.11.2021 г. по описа на М*** за командировка и Заповед на министъра на ***** с № КМ-1345/26.11.2021 г. за допълнение на заповед № КМ-1321/26.11.2021 г. От министъра на ***** са представени и заверени копия на следните доказатества с вх. № ЦУ01-604#6/10.04.2023 г. на КПКОНПИ: Договор за борсово представителство № УД-12-75/19.11.2021 г., ведно с приложения към него и Заповед № ОХ-940/19.10.2021 г. на министъра на ****** за заместването му.
Комисията служебно е направила справки в регистър НБД „Население“, Търговски регистър и регистър на юридическите лица с нестопанска цел /ТРРЮЛНЦ/ по партидата на дружеството „************“ ЕАД и на електронната страница на Министерство на ************.

След като обсъди събраните в хода на административното производство доказателства, Комисията установи следното от фактическа страна:

Сигналът е подаден от идентифицирано лице по смисъла на чл. 48, ал. 1, т. 1 от ЗПКОНПИ.
Със Заповед № КВ-290/14.05.2021 г. на министър-председателя на Република България, Пламен Йорданов е назначен на длъжност заместник-министър на ************. На основание чл. 25, ал. 4 от Закона за администрацията, министърът на ************ – Панайотов, обявява със своя Заповед № РД-27-65/17.05.2021 г. заповедта на министър-председателя на Република България /министър-председателя на РБ/, с която Пламен Йорданов е назначен на длъжност заместник-министър на ************, като считано от 14.05.2021 г. определя и съответното му основно и допълнително възнаграждение за заеманата длъжност.
Със Заповед № ОХ-407/18.05.2021 г. на основание чл. 26, ал. 2 от Закона за администрацията и чл. 31, ал. 1 от Закона за ************на Република България, чл. 28, ал. 1 от Закона за достъп до обществена информация и чл. 4, ал. 2 от Устройствения правилник на Министерството на ************, министърът на ************ определя функциите и делегира правомощия на заместник-министрите на ************. Част от възложените функции от министъра на заместник-министъра на ************, определен по сигурността и ************ - Пламен Йорданов са следните: Международната политика на Министерство на ************  /М**/; Политиката на М** във връзка с членството на РБ в ОССЕ и ЕС; Полтиката на М** за колективна **** и сигурност във връзка с членството на Република България в **** и общата политиката за ******** и **** във връзка с членството на РБ в ЕС; Политиката по резерва на ****** и др. С посочената заповед, министърът на ************ възлага осъществяване на контрол от страна на заместник-министрите, при провеждане на ресорните им политики като изискват и съгласуват по компетентност становища, предложения и докладни записки от ръководителите на административните структури в  Министерството на ************ и от ръководителите на структури пряко подчинени на министъра на ************. В изпълнение на възложените от министъра на ************ функции на заместник-министъра Пламен Йорданов, последният отговаря за осъществяване на контрол върху дейността на следните пряко подчинени на министъра на ************ структури: ************ академия, ************ академия „************“; Националния ************ университет „************“, Висшето ************ училище „************“, Висшето ************ училище „************“, Професионалните ************/************ колежи, Института по ************ „************“, Информационния център на Министерство на ************ и Националния ************ музей. Съгласно заповедта, в изпълнение на възложените от министъра на ************ на заместник-министърите функции, осъществяването на контрол върху дейността на търговските дружества с държавно участие в капитала, в които министърът на ************ упражнява правата на държавата е възложен и е в ресора на другия заместник-министър Петков. Съгласно т. 4 от заповедта, министърът на ************ може да възлага на заместник-министрите и други правомощия или задачи по изпълнението на държавната политика в областта на ************, както и участие във ведомствените и междуведомствените съвети и други органи.
С друга своя Заповед № ОХ-479/03.06.2021 г. на основание чл. 31, ал. 1 от Закона за ************ на Република България, чл. 26, ал. 2 от Закона за администрацията и във връзка с чл. 19, чл. 20 и чл. 22 от Правилника за прилагане на Закона за експортния контрол на продукти, свързани с ************ и на изделия и ************, упълномощава заместник-министъра по ************по негова Заповед № ОХ-407/18.05.2021 г. да подписва от името на Министерството на ************ документите, посочени в чл. 19, ал. 2, т. 1, чл. 20, ал. 2, т. 1 и чл. 22, ал. 2, т. 1 от Правилника за прилагане на Закона за експортния контрол на продукти, свързани с ************ и на изделия и ************.      
Министърът на ************ със Заповед № ОХ-1025/12.11.2021 г. на основание чл. 25, ал. 4 от Закона за администрацията и чл. 4, ал. 3 от Устройствения правилник на Министерството на ************ и във връзка със задгранична командировка, възлага на заместник-министъра на ************ Пламен Йорданов да изпълнява функциите на министъра на ************ за времето от 14 ноември 2021 г. до 16 ноември 2021 г. включително. В този период на заместване на министъра на ************, заместник-министърът на ************ Пламен Йорданов е утвърдил с подпис и на основание заповедта за заместване на министъра, Протокол с рег. № РД-36-56/17.11.2021 г. от работата на комисия от проведен конкурс за избор и назначаване на представители на държавата в Съвета на директорите на „************“ ЕАД. Председател на комисията е другият заместник-министър на ************ - Петков, който е подписал и съставения Протокол на 15.11.2021 г.
От изпълнителния директор на „************“ ЕАД е отправено до министъра на ************, представляващ Министерство на ************, което е собственик на 100% от капитала на дружеството, предложение с писмо рег. № 23-01-36/12.11.2021 г. относно допълване и разширяване предмета на дейност на дружеството. Съгласно изложеното в писмото, изпълнителният директор на дружеството предлага на министъра на ************, „************“ ЕАД да бъде довереник на Министерството на ************ при извършване на борсови сделки при *** лева на сделка. Посочва се също, че дружеството е лидер на вътрешния пазар в България по отношение на ремонта на ************, ************ и единственото дружество в страната, което разполага с необходимите мощности и квалифициран персонал за изпълнение на тази дейност. Във връзка с улесняване на достъпа на „************“ ЕАД до националния пазар на стоки, на който дружеството има необходимост да продава собствени наличности или да закупува за собствени нужди или за нуждите на Министерството на ************, „************“ ЕАД е разгледало и одобрило възможността да придобие пълно борсово членство на „************“ АД. Изложени са възможностите и предимствата, които открива борсовото членство. Изборът на „************“ АД е бил продиктуван от по-ниските борсови такси, дължими при сключване на борсови сделки в сравнение с останалите две стокови борси, липсата на годишни борсови такси, както и добрата ликвидност на борсови сделки, подкрепена от сключване на регулярни борсови сделки на борсовите сесии. На 16.11.2021 г., на основание горепосочената заповед за заместване на министъра на ************, заместник министърът на ************ Пламен Йорданов е одобрил предложението на изпълнителния директор на „************“ ЕАД с резолюция „Да!ДОПО за договор.“. С докладна записка рег. индекс № 21-46-190/19.11.2021 г., другият заместник-министърът на ************ – Петков е предложил на министъра на ************ да подпише договор за борсово представителство с „************“ ЕАД при условията на чл. 20, ал. 4, т. 3 от ЗОП. Видно от представения с писмо вх. № ЦУ01-604#6/10.04.2023 г. по описа на КПКОНПИ Договор за борсово представителство № УД-12-75/19.11.2021 г., сключен между Министерство на ************, представлявано от министъра Г. П. – доверител, от една страна и от друга страна „************“ ЕАД, представлявано от изпълнителния директор К. - Довереник, същият е подписан от страна на Министерството на ************ от министъра.
Министърът на ************ със своя Заповед № ОХ-1067/25.11.2021 г. е възложил на заместник-министърът на ************ Пламен Йорданов да изпълнява функциите на министъра на ************ за времето от 25 ноември 2021 г. до 26 ноември 2021 г. включително. На основание на посочената заповед, заместник-министърът Йорданов е подписал командировъчна заповед № КМ-1312/26.11.2021 г., изменена със Заповед № КМ-1345/26.11.2021 г., с която изпълнителният директор на „************“ ЕАД е командирован за срок от 5 /пет/ дни до гр. К., А. Р. Е..
Със Заповед № КВ-746/15.12.2021 г. на министър-председателя на Република България, заместник-министърът на ************ Пламен Йорданов е освободен от длъжността, считано от 15 декември 2021 г. 
След освобождаването от длъжността на заместник-министър на ************, Пламен Йоданов сключва Договор № Д-27/15.03.2022 г. за предоставяне на консултантски услуги с изпълнителния директор на „************“ ЕАД. Предмет на договора, посочен в т. 1 и т. 2 на чл. 1 е: „1.Анализ на условията на доставки и плащания по търговски договори, съгласно Списък – Приложение № 1 към договора и други дружества от Групата ************ с контрагенти с адрес на управление на територията на Р. Ф. и Р. У.; изготвяне на предложения до Съвета на директорите на дружеството за решаване на идентифицираните проблемни доставки и плащания и съдействие за прилагане на взетите решения от дружеството, чрез осъществяване на контакти и водене на преговори с контрагентите по договорите, посочени в Приложение № 1.; 2. Други високоспециализирани услуги по конкретно възлагане от страна на дружеството. Съгласно чл. 2 от този договор, същият влиза в сила на 15.03.2022 г. и има действие до изтичане на ангажимента по чл. 1, ал. 1, т. 1 от него.  В Приложение № 1 към договора са посочени дружествата, с които „************“ ЕАД има сключени договори, предмет, цена и плащане, срок на договорите и етапа на изпълнение, както и остатъка от стойността за плащане. Договор № Д-27/15.03.2022 г. е прекратен по взаимно съгласие със Споразумение за прекратяване с вх. № 1233-ТД-06/26.04.2022 г. на „************“ ЕАД, считано от 21.04.2022 г. съгласно уговореното в споразумението.
 На основание чл. 70 и чл. 71, във връзка с чл. 67, ал. 1, т. 1 от Кодекса на труда е сключен Трудов договор № ЧР-04-1260/05.08.2022 г. между изпълнителния директор на „************“ ЕАД и Пламен Йорданов, с който Йорданов заема длъжността „началник на отдел „*****“ в дружеството, с код по НКПД ****** клас: Ръководители. Срокът на договора е изпитателен -  шест месеца в полза на двете страни и служителят се задължава да постъпи на работа на 08.08.2022 г. Пламен Йорданов е встъпил в длъжност на 08.08.2022 г., видно от представения и подписан от него, изпълнителния директор на „************“ ЕАД и експерт от УЧР, акт за встъпване в длъжност. Утвърдената и подписана от изпълнителния директор на дружеството длъжностната характеристика за заеманата длъжност „началник на отдел „************“ е подписана от Йорданов на 05.08.2022 г. Съгласно длъжностната характеристика висшестоящ ръководител на длъжността началник на отдел „************“ е изпълнителният директор на дружеството. Част от характеристиките на задачите и изискванията в работата, правомощията и отговорностите за заеманата от Йорданов длъжност на "началник на отдел „************“ са: Ръководна дейност, свързана с организиране, координиране и контрол на административната дейност в „************“ ЕАД. Допълнителните функции и задължения, както е посочено в длъжностната характеристика се възлагат по разпореждане на изпълнителния директор.
Въз основа на извършена справка на електронната страница на Министерство на ************ и действащата понастоящем „Национална класификация на професиите и длъжностите, 2011 г. (НКПД-2011) и „Списък на длъжностите в Националната класификация на професиите и длъжностите, 2011“, с влезли в сила промени в НКПД-2011 от 01.01.2022 г. се установява, че съгласно посочения в Трудовия договор № ЧР-04-1260/05.08.2022 г. и длъжностана характеристика, подписани от Йорданов за заеманата длъжност, код по НКПД ***** съответства на длъжността „Ръководител/началник, административен отдел“, Клас 1 „Ръководители“, Подклас 12 „Административни ръководители“, Група 121 „Ръководители в бизнес усулгите и административни дейности, н.д.“. 

Въз основа на така изяснената фактическа обстановка, комисията установи  следното от правна страна:

За да е осъществен конфликт на интереси по смисъла на чл. 52 от ЗПКОНПИ, трябва да са налице три кумулативни предпоставки: лице, заемащо висша публична длъжност, наличие на негов или на свързани с него лица частен интерес, който може да повлияе върху обективното и безпристрастно изпълнение на правомощията или задълженията му по служба и упражнено властническо правомощие, повлияно от частния интерес.
Легалните дефиниции на понятията частен интерес и облага се съдържат в чл. 53 и чл. 54 от ЗПКОНПИ. Частен интерес е всеки интерес, който води до облага от материален или нематериален характер за лицето, заемащо висша публична длъжност или за свързани с него лица, включително всяко поето задължение, т.е. за да е налице частен интерес, следва да има реална възможност за настъпване на облага. Облага е всеки доход в пари или имущество, включително придобиване на дялове или акции, както и предоставяне, прехвърляне или отказ от права, получаване на стоки или услуги безплатно или на цени, по-ниски от пазарните, получаване на привилегия или почести, помощ, глас, подкрепа или влияние, предимство, получаване на или обещание за работа, длъжност, дар, награда или обещание за избягване на загуба, отговорност, санкция или друго неблагоприятно събитие.
Пламен Йорданов, в качеството му заместник-министър на ************ за периода от 14.05.2021 г. до 15.12.2021 г. е лице, заемало висша публична длъжност по чл. 6, ал. 1, т. 3 от ЗПКОНПИ и компетентна да се произнесе относно наличието или липсата на конфликт на интереси по отношение на него е КПКОНПИ.  
Съгласно чл. 23, ал. 6 от Закона за администрацията, министър-председателят на Република България назначава и освобождава от длъжност заместник-министрите, което в настоящия случай е осъществено със Заповед № КВ-290/14.05.2021 г. на министър-председателя за назначаването и Заповед № КВ-746/15.12.2021 г. /считано от 15.12.2021 г./ за освобождаване на Пламен Йорданов като заместник-министър на ************. 
На основание чл. 25, ал. 4 от Закона за администрацията и видно от представените по преписката доказателства, министърът на ************ е издал Заповед № РД-27-65 от 17.05.2021 г., с която е обявил посочената заповед на министър-председателя за назначаване на Пламен Йорданов за заместник-министър на ************, считано от 15.05.2021 г., основната месечна заплата, допълнително трудово възнаграждение за придобит професионален опит, представително облекло и определен размер на платен годишен отпуск.
На основание чл. 26, ал. 2 от Закона за администрацията, със заповед министърът делегира правомощия на своите заместници и определя техните функции, което е едно и от посочените основания в Заповед № ОХ-407/18.05.2021 г. на министъра на ************, с която последният е възложил на заместник-министрите на ************, в това число и на Пламен Йорданов, като един от двамата заместник-министри, конкретни функции по подпомагане на министъра при ръководството, координацията и контрола по осъществяването на политиката в Министерството на ************, в структурите на пряко подчинение на ************ и в ************. С посочената заповед на министъра на ************, Пламен Йорданов е определен като заместник-министър на ************ по сигурност и отбрана, с възложени конкретни функции, в изпълнение на които отговаря за осъществяване на контрол върху дейността на структури, пряко подчинени на министъра на ************. Видно от същата заповед, осъществяването на контрола върху дейността на търговските дружества с държавно участие в капитала, в които министъра на ************ упражнява правата на държавата, каквото е „************“ ЕАД , не са възложени на заместник-министър Йорданов, а на другия заместник-министър – П., т.е. „************“ ЕАД, не е в ресора за осъществяване на контрол от страна на Йорданов, в качеството му на заместник-министър на ************.
Съгласно чл. 1, ал. 1 и ал. 4 от Устава на еднолично акционерно дружество „************“ ЕАД – град С. /Устава/ е създадено като самостоятелно юридическо лице по българското право и едноличен собственик на капитала на дружеството е държавата, чрез Министерство на ************. Органи на дружеството са: едноличният собственик на капитала и Съветът на директорите /чл. 14 от Устава/. Едноличният собственик на капитала – Държавата, избира и освобождава членовете на Съвета на директорите, възнаграждението им, включително правото им да получават част от печалбата на дружеството, както и освобождава им от отговорност /чл. 15, т. 4 и т. 9 от Устава/. Дружеството се управлява и представлява от Съвета на директорите. Съветът на директорите възлага управлението и представителството на дружеството на изпълнителния директор. На основание чл. 21, ал. 1, т. 4 от Устава, изпълнителният директор на дружеството сключва и прекратява трудовите договори със служителите в дружеството. 
От събраните доказателства се установи, че упражнените правомощия по служба, в периода от 14 до 16 ноември 2021 г., включително и от 25 до 26 ноември включително, от Пламен Йорданов-заместник министър на ************, като утвърждаване на Протокол с рег. № РД-36-56/17.11.2021 г. от работата на комисия от проведен конкурс за избор и назначаване на представители на държавата в Съвета на директорите на „************ “ ЕАД, писмено одобрение с резолюция „Да! ******* за договор.“ на предложение с рег. № 23-01-36/12.11.2021 г. на изпълнителния директор на „************ “ ЕАД за допълване и разширяване на предмета на дейност на „************ “ ЕАД, както и подписани Заповед № КМ-1321/26.11.2021 г. и Заповед № КМ-1345/26.11.2021 г. за командироване на изпълнителния директор на „************ “ ЕАД, са осъществени от него при остъствието на замествания и от името на замествания орган - министъра на ************, а не от Йорданов, в изпълнение на функциите му като заместник-министър на ************. Следва да се има предвид и това, че видно от горепосочения протокол, член на комисията по провеждане на конкурса за избор на представители на държавата и председател на същата е бил другият заместник-министър-П., който е и подписал Протокола. 
Едно от ограниченията в Раздел IV на ЗПКОНПИ приложими за лицата, които са заемали висши публични длъжности, съгласно чл. 68, ал. 1 от ЗПКОНПИ е: Лице, което е заемало висша публична длъжност, няма право в продължение на една година от освобождаването му от длъжност да сключва трудови договори, договори за консултантски услуги или други договори за изпълнение на ръководни или контролни функции с търговските дружества, едноличните търговци, кооперациите или юридическите лица с нестопанска цел, по отношение на които в последната една година от изпълнението на правомощията или задълженията си по служба е осъществявало действия по разпореждане, регулиране или контрол или е сключвало договори с тях, както и да е съдружник, да притежава дялове или акции, да е управител или член на орган на управление или контрол на такива търговски дружества, кооперации или юридически лица с нестопанска цел.
За да е налице нарушаване на забраната на чл. 68, ал.1 ЗПКОНПИ, следва да се установи кумулативното наличие на следните условия: 1. лице, което в последната година от съществуване на служебно или трудово правоотношение е заемало висша публична длъжност по смисъла на чл. 6 от ЗПКОНПИ; 2. в изпълнение на задълженията си по служба през последната година, лицето да е осъществявало действия по разпореждане, регулиране или контрол по отношение на определени търговски дружества или кооперации, или е сключвало договори с тях; 3. преди изтичане на една година от освобождаването му от висша публичната длъжност, лицето да е сключило трудов или друг договор за изпълнение на ръководни или контролни функции с търговско дружество или кооперация, по отношение на които по служба е осъществявало действия по разпореждане, регулиране или контрол. 
Нормата на чл. 68, ал. 1 от ЗПКОНПИ е специфична, доколкото със същата се въвеждат задължения за лицата, заемали висши публични длъжности. Целта на така цитирания текст на закона е да не се допусне знания, опит и контакти, създадени от лицето, заемащо висша публична длъжност, в периода на пребиваването му в държавния апарат, да се ползва не с оглед обществения интерес от частни лица след освобождаването му, както и недопускане на ползи за лицето, заемащо публична длъжност, които се дължат на информация, до която е имало достъп в резултат на заеманата длъжност. В случая релевантните факти са свързани със сключването на два договора с „************ “ ЕАД - Договор за консултантски услуги № Д-27/15.03.2022 г. /прекратен по взаимно съгласие на 21.04.2022 г./ и Трудов договор № ЧР-04-1260/05.08.2022 г. за заемане на длъжността „Началник на отдел ************“ в търговското дружество и развилото се трудово правоотношение между „************ “ ЕАД, като работодател и Пламен Йорданов, като работник. Видно от трудов договор с дата 05.08.2022 г., Пламен Йорданов се е съгласил да изпълнява длъжността „началник на отдел“ с код по Националната класификация на професиите и длъжностите (НКПД) *****. 
По отношение на сключения Договор за консултантски услуги № Д-27/15.03.2022 г. между дружеството „************ “ ЕАД и Пламен Йорданов, същият не попада в приложното поле на чл. 68, ал. 1 от ЗПКОНПИ, тъй като не представлява договор за изпълнение на ръководни или контролни функции в търговското дружество. 
Определение за ръководство на предприятието е дадено в §1, т. 3 от Допълнителните разпоредби на Кодекса на труда (ДР на КТ). Съгласно тази разпоредба, това са ръководителят на предприятието, неговите заместници и други лица, на които е възложено ръководството на трудовия процес, включително и в поделение на предприятието, както и колективните изборни органи за управление (стопански съвет, управителен съвет, изпълнително бюро, оперативно бюро и други подобни). 
Служители от „ръководството на предприятието“ по смисъла на §1, т. 3 от ДР на КТ са само онези, от чиято трудова функция пряко зависи дейността на предприятието или на отделни негови звена с оглед постигането на съответните производствени цели по предмета на дейност на работодателя./Решение № 7661/17.12.2018 по а.д. № 9244/2018 г. на АССГ, потвърдено с Решение № 7654 от 22.05.2019 г. по а.д. № 2852/2019 на ВАС/. 
Позовавайки се и на съдебната практика на Върховния касационен съд (ВКС), при определяне дали длъжността е ръководна не е меродавен единствено Националния класификатор на професиите и длъжностите (НКПД), а следва да се преценява съдържанието на конкретните трудови функции и мястото в йерархията на длъжностите в предприятието, в случая търговското дружество. Пламен Йорданов, като началник на отдел „************“ в дружеството, не е член на орган на управление и контрол на търговското дружество „************ “ ЕАД, от който би могло да се приеме, че зависи пряко дейността на дружеството. 
При направената съвкупна преценка на представените в производството доказателства, вкл. и длъжностната характеристика на Йорданов, Комисията стига до извод, че длъжността „началник на отдел ************“ е йерархично подчинена на изпълнителния директор на дружеството, който е единият от органите на управление на дружеството – изпълнителен член на Съвета на директорите. Съгласно нея правата, които има началникът на отдела са: да утвърждава документи за извършени разходи свързани с административната дейност; извършени ремонти и техническо обслужване на оборудването; ГСМ; канцеларско и домакинско имущество, куриерски и пощенски услуги, като функциите за длъжността са  да ръководи, контролира и координира дейности в посочените области, а разрешенията за провеждане на процедури за продажба и/или отдаване под наем на активи и недвижими имоти, собственост на „************ “ ЕАД се взимат от органите на управление на същото – Съвета на директорите и Принципала. В тази връзка, Йорданов като началник на отдел има по-скоро кооординационни и организационни функции по отношение на изпълнението на дейностите по поддръжка, експлоатация и контрол на материалната база, в която дружеството изпълнява основните си дейности съобразно предмета му на дейност по чл. 5, ал. 1 от Устава. 
Предвид всичко горепосочено, Комисията счита, че анализа на изложеното сочи, че не са налице две от трите кумулативни предпоставки за изпълнение на състава на чл. 68, ал. 1 от ЗПКОНПИ, а именно – 2. в изпълнение на задълженията си по служба през последната година, лицето да е осъществявало действия по разпореждане, регулиране или контрол по отношение на определени търговски дружества или кооперации, или е сключвало договори с тях; 3. преди изтичане на една година от освобождаването му от висша публичната длъжност, лицето да е сключило трудов или друг договор за изпълнение на ръководни или контролни функции с търговско дружество или кооперация, по отношение на което по служба да е осъществявало действия по разпореждане, регулиране или контрол. 
Предвид изложеното, на основание чл. 74, ал. 1 и ал. 2 от ЗПКОНПИ, Комисията за противодействие на корупцията и за отнемане на незаконно придобитото имущество, 

Р Е Ш И:

НЕ УСТАНОВЯВА нарушение по чл. 68, ал. 1 от ЗПКОНПИ по отношение на Пламен Йорданов, ЕГН ************, в качеството му на заместник-министър на ************ и в това му качество лице, заемащо висша публична длъжност по смисъла на чл. 6, ал. 1, т. 3 от ЗПКОНПИ,  във връзка със сключени в едногодишния срок от датата на прекратяване на служебното му правоотношение на заместник-министър на ************ при Министерство на ************ Договор за консултантски услуги № Д-27/15.03.2022 г. /прекратен по взаимно съгласие на 21.04.2022 г./ и Трудов договор № ЧР-04-1260/05.08.2022 г. за заемане на длъжността „Началник на отдел ************“ в „************ “ ЕАД.
Препис от Решението да се изпрати на С. г. прокуратура, с оглед преценка за реализиране на правомощията ѝ по чл. 76, ал. 2 от ЗПКОНПИ. 


КОМИСИЯ:

                                  ЗАМЕСТНИК-ПРЕДСЕДАТЕЛ:………/п/…….…/АНТОН СЛАВЧЕВ/


                      ЧЛЕН:……………/п/……………………..../АНТОАНЕТА ЦОНКОВА/

                      
                       ЧЛЕН:………/п/………………………................./СИЛВИЯ КЪДРЕВА/

